ई.आर.नेट इंडिया सूचना प्रौद्योगिकी विभाग, भारत सरकार के प्रशासनिक नियंत्रण में काम करने वाली एक स्वायत्त वैज्ञानिक सोसायटी है, जिसका सबसे बड़ा राष्ट्रव्यापी टेरेस्ट्रियल और सेटेलाइट नेटवर्क है। देश के प्रमुख शहरों में प्रमुख शैक्षणिक एवं अनुसंधान संस्थानों में इसके 9 प्वाइंट ऑफ प्रेजेंस हैं। ई.आर.नेट इंडिया का कार्य केवल कनेक्टिविटी उपलब्ध कराना भर नहीं है, बल्कि शैक्षणिक एवं अनुसंधान संस्थानों की तमाम आवश्यकताओं को पूरा करने के लिए उन्हें परामर्शी सेवाएं देना, परियोजना प्रबंधन, प्रशिक्षण और अन्य वैल्यू एडिड सर्विसेज, जैसे वेब-हॉस्टिंग, ई-मेल सर्विसेज, वीडियो-कॉन्फ्रेंसिंग, डोमेन रजिस्ट्रेशन, सीयूजी सर्विसेज प्रदान करना भी इसके कार्य हैं।